Sihtfinantseerimisleping 

Kaitsevägi, registrikood 70008641, asukohaga Juhkentali 58, 15007 Tallinn, keda esindab Kaitseväe põhimääruse ja Kaitseväe juhataja 09.10.2014 käskkirjaga nr 279 antud volituse alusel Kaitseväe Akadeemia (edaspidi KVA) ülem brigaadikindral Vahur Karus
ja
Sisekaitseakadeemia (edaspidi SKA), registrikood 70004465, asukohaga Kase 61, 12012 Tallinn, keda esindab SKA põhimääruse alusel rektor Kuno Tammearu, 

(edaspidi ühiselt nimetatud pooled) sõlmisid heas usus sihtfinantseerimislepingu (edaspidi leping) alljärgnevas:

1.	Üldsätted
1.1.	Lepingu dokumendid koosnevad lepingust ja lepingu lisadest, mis on lepingu lahutamatud osad ja omavad lepinguga võrdset juriidilist jõudu.
1.2.	Leping jõustub allakirjutamisest ja kehtib kuni 30.11.2025.

2.	Lepingu eesmärk
2.1.	Lepingu põhieesmärk on korraldada ühist teadustegevust laiapindse riigikaitse strateegia (edaspidi strateegia) uurimissuunal.
2.2.	Kaitseväes on strateegia arendamise ja hoidmise eest vastutavaks struktuuriüksuseks KVA.  SKA-s korraldab teadustegevust sisejulgeoleku instituut. 
2.3.	Lepingu eesmärgid:
2.3.1.	Esmase teaduskompetentsi loomine tuleviku-uuringute läbiviimiseks;
2.3.2.	Osalemine teadusuurimisrühmade tegevuses (sh ühise uurimisrühma loomine 2025 I poolaastal);
2.3.3.	Esindada Eestit NATO ja Euroopa Liidu teadus- ja arendustegevuse uurimisrühmade töös siseturvalisuse uurimissuunal;
2.3.4.	Taotleda uurimissuuna edasiarendamiseks ühiseid välisfinantseeringuid;
2.3.5.	Arendada ja juurutada ühiselt valdkondlikke õppematerjale;
2.3.6.	Edendada pooltevahelist koostööd ühise õppe-, teadus- ja arendustegevuse kaudu.
2.4.	Uurimissuuna arendamine ja hoidmine ning lepingu eesmärkide saavutamiseks vajalike tegevuste tulemuslikkuse tagamine sõltub järgmistest tingimustest:
2.4.1.	tihedat seost prioriteetsete võimete arendamisega;
2.4.2.	sisulist asjakohasust ja tõhusust;
2.4.3.	kõrget akadeemilist taset;
2.4.4.	sidusust laiapindse riigikaitse vajadustega;
2.4.5.	tõhusat ja järjepidevat koostööd Kaitseministeeriumi ja Siseministeeriumi valitsemisala struktuuriüksustega.

3.	Koostöötegevused ja mõõdikud
3.1.	Lepingu põhieesmärgi saavutamiseks elluviidavad koostöötegevused peavad olema seotud lepingus sätestatud strateegia uurimissuuna arendamise ja hoidmisega. 
3.2.	Koostöötegevuste hulka võib kuuluda:
3.2.1.	uurimissuuna kestlikkuse tagamine;
3.2.2.	ühised teadusüritused (vähemalt kaks akadeemilist seminari) ja õppematerjalid;
3.2.3.	SKA esindajad on lepingu kehtivuse perioodil kirjutanud vähemalt ühe  ning KVA ja SKA uurimisrühma liikmed ühiselt vähemalt ühe avaldamiseks aktsepteeritud kõrgetasemelise teaduspublikatsiooni (vastavalt Eesti Teadusinfosüsteemi teadustegevuse tulemuste klassifikaatori punktile 1.1.);
3.2.4.	teadlaste ja ekspertide kaasamine uurimissuunaga seotud otsustusprotsessidesse;
3.2.5.	uurimistulemuste tutvustamine Kaitseministeeriumi ja Siseministeeriumi juhtkonnale;
3.2.6.	muud teemakohased tegevused, mis otseselt toetavad punktis 2.3. loetletud eesmärkide täitmist.
3.3.	Punktis 3.2. nimetatud koostöötegevuste edukust hinnatakse lepingu lõppedes järgmiste koondmõõdikute abil:
3.3.1.	lepingu kehtivuse perioodil on ühiselt esitatud vähemalt üks välisfinantseeringute projektitaotlus;
3.3.2.	punktis 3.2.3. toodud uurimissuunaga seotud teaduspublikatsioonid on lepingu kehtivuse perioodil vastu võetud kõrgetasemelisse teadusajakirja.

4.	Toetus koostöötegevuste elluviimiseks
4.1.	Lepingu täitmiseks vajalike koostöötegevuste elluviimist toetatakse Kaitseväe eelarvest (kulukonto 45) kogusummaga 65 000 (kuuskümmend viis tuhat) eurot, mis kantakse SKA-le üle hiljemalt 08.03.2024.
4.2.	Kaitsevägi kohustub kandma SKA-le punktis 4.1. nimetatud toetuse Rahandusministeeriumi arveldusarvele SEB EE891010220034796011, viitenumber 2800082336, SWIFT: EEUHEE2X, tehingupartneri kood 015001.
4.3.	Toetusest kaetavateks abikõlblikeks kuludeks on tööjõukulud (sh maksud), stipendiumid, juhendamisega seotud kulud; teadustööks vajalike materjalide ja väikevahendite kulud; lähetuskulud; teadustöö tulemuste publitseerimisega seotud kulud; teadussündmuste, täiendõppekursuste, seminaride, loengusarjade ja õppepäevade korraldamisega seotud kulud.
4.4.	Abikõlblike kulude kasutamist tuleb dokumenteerida, esitades KVA-le kvartaalsed tekkepõhised kuludokumendid ja lõpparuande (aruandele tuleb lisada tekkepõhine raamatupidamiskirjete nimistu koos seletuskirjaga aruandeperioodi kulude kohta kululiikide lõikes), arvestades SKA reeglite ja tavadega.
4.5.	Lepingu alusel makstavast toetusest ei toetata põhivara soetamist (sh amortisatsioonikulusid).
4.6.	Kui abikõlblikud kulud on lepingu lõppemisel või lõpetamisel väiksemad kui punktis 4.1. nimetatud summa, tuleb jääk Kaitseväele tagasi kanda Rahandusministeeriumi arveldusarvele (SEB EE891010220034796011, viitenumber 2800082844) hiljemalt 2 (kaks) kuud peale lepingu lõppemist, kuid mitte hiljem kui 31.01.2026.

5.	SKA kohustub koostöö raames:
5.1.	Kasutama toetust uurimissuuna arendamiseks.
5.2.	Tegema lepingu täitmisel tõhusat koostööd KVAga.
5.3.	Osalema ja tutvustama koostöötegevusi ning nende tulemusi KVA korraldatud (teadus)sündmustel.
5.4.	Viitama Kaitseväe toetusele asjakohastel esinemistel ja strateegia uurimisteemaga seotud teadussündmustega seotud materjalides.
5.5.	Kasutama toetust lepingus ja lepingu lisades kokku lepitud korras ja tingimustel:
5.5.1.	korraldama koostöös KVA-ga teadussündmusi vastavalt lepingu põhieesmärgile;
5.5.2.	esitama koostöötegevuste elluviimise kohta vabas vormis lõpparuande hiljemalt 19.12.2025, millele on lisatud punktis 4.4 nõutud tekkepõhine raamatupidamiskirjete nimistu
5.5.3.	arvestama lepingu täitmisel ja koostöötegevuste läbiviimisel KVA esitatud märkuste ja juhistega.
6.	Kaitsevägi kohustub koostöö raames:
6.1.	Aktiivselt osalema vajalikes koostöötegevustes.
6.2.	Üle vaatama ja hindama lepingu punktis 4.5 nimetatud aruanded 20 (kahekümne) tööpäeva jooksul.
6.3.	Toetama SKA-d rahvusvahelise kaitsealase infovahetuse korraldamisel.
6.4.	Tagama, et SKA on informeeritud lepinguga seonduvate Kaitseministeeriumi ja Kaitseväe käimasolevate teadus- ja arendusprojektide eesmärkidest ja kulgemisest, järgides sealjuures sätestatud julgeolekunõudeid ja konfidentsiaalsustingimusi.
6.5.	Andma tegevusteks vajaliku sisendi SKA-le üle kokkulepitud tähtajaks, või tähtaja puudumisel piisava ajavaruga, et oleks mõistlikult võimalik tegevuste tähtaegne ja kvaliteetne elluviimine, sh aruannete tähtaegne koostamine.

7.	Koostöötegevuste juhtimine
7.1.	Lepingu täitmiseks vajalike koostöötegevuste elluviimist juhivad ja koordineerivad KVA poolt KVA rakendusuuringute osakonna ülem kolonelleitnant Taavi Laanepere, taavi.laanepere@mil.ee ja SKA poolt sisejulgeoleku instituudi teaduskeskuse juhataja-teadur Raul Savimaa, raul.savimaa@sisekaitse.ee.

8.	Julgeolekunõuded ja konfidentsiaalsus. Intellektuaalomandi kuuluvus
8.1.	SKA kohustub täitma Kaitseministeeriumi ja tema valitsemisala asutustes kehtivaid julgeolekureegleid, mida KVA on SKA-le eelnevalt tutvustanud. Juhul, kui SKA kasutab alltöövõtjaid, tuleb need eelnevalt kirjalikult kooskõlastada KVA-ga ning ka neile rakenduvad kõik lepingus sätestatud julgeolekunõuded. Alltöövõtjate poolt julgeolekunõuete täitmise eest vastutab SKA.
8.2.	Asutusesiseseks kasutamiseks tunnistatud teavet töödeldakse SKA infosüsteemides krüpteeritult.
8.3.	SKA töötleb asutusesiseseks kasutamiseks tunnistatud teavet avaliku teabe seaduse ja selle rakendusaktidega sätestatud korras.
8.4.	SKA ei tohi asutusesiseseks kasutamiseks tunnistatud teavet reprodutseerida ega avaldada mistahes kolmandatele isikutele, sh isikutele, kellel puudub vastav juurdepääsuõigus ja teadmisvajadus.
8.5.	Pooled peavad lepingu täitmise käigus teatavaks saanud informatsiooni (v.a avalikku teavet, sh teavet teadussündmuste kohta) konfidentsiaalseks ja neil on keelatud selle kolmandatele isikutele teatavaks tegemine ilma info omaja kirjaliku nõusolekuta, välja arvatud seaduses ettenähtud juhtudel.
8.6.	Konfidentsiaalse teabe identifitseerimiseks peab see olema kas kirjalikus või digitaalses vormis, varustatuna märkega "konfidentsiaalne". Kui konfidentsiaalset teavet edastatakse poolele esmakordselt suulises vormis, kohustub edastaja andma teabele kirjaliku või digitaalse vormi koos eelnimetatud märkega 10 (kümne) tööpäeva jooksul arvates selle suulise konfidentsiaalse teabe edastamisest. Nimetatud vorminõude täitmata jätmine ei anna pooltele ega teistele isikutele õigust suulises vormis edastatud konfidentsiaalset teavet avalikustada.
8.7.	Kaitseväel on õigus kontrollida juurdepääsupiiranguga teabe kaitse nõuete täitmist SKA poolt.
8.8.	SKA on kohustatud kuni 10 (kümne) tööpäeva jooksul vastama Kaitseväe päringule, mis puudutab lepingu täitmise käigus töödeldud teavet, selle kaitse meetmeid või lepingust tulenevate julgeolekunõuete järgimist SKA poolt.
8.9.	SKA kohustub kaitsma lepingu käigus edastatud või loodud asutusesiseseks kasutamiseks tunnistatud teavet ka pärast lepingu lõppemist kuni teabel märgitud juurdepääsupiirangu tähtajani.
8.10.	Lepingus kirjeldatud julgeolekunõuete (sh kooskõlastus- ja teabeturbereeglid) oluline rikkumine või julgeolekunõuete täitmise kohta teadlik valeandmete esitamine SKA poolt on aluseks lepingu ühepoolsele ennetähtaegsele ülesütlemisele Kaitseväe poolt.
9.	Poolte vastutus
9.1.	Pool ei vastuta viivituste eest oma kohustuste täitmisel, kui viivitus on tekkinud teise poole tegevuse või tegevusetuse, sh sisendi andmise viibimise tõttu.
9.2.	Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat. Lepingu täitmisest tekkivad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele kohtus.
9.3.	Pooled vastutavad teisele poolele lepingu rikkumise või täitmata jätmisega tekitatud kahjude eest õigusaktidega sätestatud korras.
9.4.	Lepingust tulenevate kohustuste rikkumine on vabandatav, kui pool on rikkunud kohustust vääramatu jõu tõttu. Pooled loevad vääramatuks jõuks asjaolu, mida kohustust rikkunud pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
9.5.	Pool, kes ei suuda oma kohustusi vääramatu jõu tõttu täita, peab viivitamatult (hiljemalt viie tööpäeva jooksul) teatama teisele poolele nimetatud olukorra tekkimisest ja lõppemisest. Mitteteatamine või mitteõigeaegne teatamine võtab poolelt õiguse viidata rikkumise vabandatavusele (vääramatu jõu esinemisele) ning teavitamise kohustust rikkunud pool vastutab lepingulise kohustuse rikkumise eest vastavalt kehtivale õigusele.

10.	Poolte kontaktisikud lepingu täitmisel
10.1.	Lepinguga seotud üldinformatsiooni vahetamiseks määravad pooled lepingu punktides 10.2. ja 10.3. nimetatud kontaktisikud.
10.2.	Kaitseväe kontaktisikuks on KVA rakendusuuringute osakonna teadustöö korralduse spetsialist Epp Leete (epp.leete@mil.ee).
10.3.	SKA kontaktisikuks on SKA sisejulgeoleku instituudi teaduskeskuse teadustöö koordinaator Kristiina Paavel (kristiina.paavel@sisekaitse.ee).
10.4.	Kontaktisikute muutumisel kohustuvad pooled üksteist informeerima e-posti vahendusel 10 (kümne) tööpäeva jooksul uue kontaktisiku andmetest. Kontaktisiku haiguse, puhkuse või muu eemalviibimise ajaks määravad pooled asenduskontaktisiku, kelle andmed saadetakse koheselt teisele poolele.

11.	Lõppsätted
11.1.	Lepingut võib poolte kokkuleppel muuta või ennetähtaegselt lõpetada. Lepingu muudatused ja täiendused vormistatakse kirjalikult lepingu lisana ja kirjutatakse alla poolte poolt. Lepingu lisad jõustuvad, kui pooled on need allakirjutanud ja pooled ei lepi kokku teisiti.
11.2.	Pool võib lepingu üles öelda juhul, kui teine pool rikub oluliselt õigusaktidest või lepingust tulenevaid kohustusi.
11.3.	Poolte vahelised lepingu täitmisega seotud teated peavad olema vormistatud kirjalikult, välja arvatud juhtudel, kui sellised teated on informatsioonilise iseloomuga, mille edasiandmisega teisele poolele ei kaasne õiguslikke tagajärgi.
11.4.	Teade loetakse kättesaaduks, kui teade on üle antud allkirja vastu või saadetud tähitud kirjaga teisele poolele ning postitamisest on möödunud 10 (kümme) tööpäeva. Informatsioonilist teadet võib edastada telefoni ja e-posti teel.

12.	Allkirjad

Kaitsevägi	Vahur Karus	[ allkirjastatud digitaalselt ]

Sisekaitseakadeemia	Kuno Tammearu 	[ allkirjastatud digitaalselt ]